|  |  |
| --- | --- |
|  | Изображение выглядит как текст  Автоматически созданное описание |

**ЧАКАН ГРАНТТАР ПРОГРАММАСЫ**

***“Өнүктүрүү саясат институту” Коомдук бирикмеси Metaketa’нын “Жарандардын катышуусу жергиликтүү өнүгүүгө жардам берет” аттуу долбоорун (мындан ары – Долбоор) ишке ашырууда. Долбоорду EGAP – Мамлекеттик башкаруу жана саясат маселелерин изилдөө боюнча глобалдык тармак каржылайт.***

Турмуш шарттарды жакшыртууга багытталган, жергиликтүү деңгээлдеги чечимдерди кабыл алуу процессине жарандардын, анын ичинде аялдар топторунун катышуусун кеңейтүү Долбоордун негизги максаты болуп саналат.

**Чакан гранттар программасынын максаты**

Чакан гранттар программасынын негизги максаттары төмөнкүлөр:

* Жарандардын демилгелерин каржылоо жолу менен жарандардын, алардын бирикмелеринин жергиликтүү деңгээлде чечимдерди кабыл алуу процессине жигердүү катышуусуна дем берүү;
* Демилгелүү топторго финансылык каражаттарды, атап айтканда бюджеттен тышкаркы каражаттарды пландаштыруу, бөлүштүрүү жана натыйжалуу башкаруу көндүмдөрүн бекемдөөгө көмөктөшүү.

**Гранттардын максаттуу багыты**

Долбоордун чакан гранттар программасынын каражаттары жергиликтүү деңгээлде демилгелерди чечүүгө багытталган долбоорлорду каржылоого жумшалат.

**Өтүнмө ээлери**

**Жалал-Абад, Ысык-Көл жана Нарын облустарынын айылдык муниципалитеттеринин демилгелүү топтору** Программага өтүнмөлөрдү жибере алышат.

**Гранттык долбоорлорду ишке ашыруунун узактыгы:** **3 айдан ашпайт**

**Гранттын суммасы**

 Гранттын суммасы бир демилгелүү топ үчүн **100 000** сомду түзөт. Өтүнмөнүн ээси Конкурска **бирден ашпаган** долбоордук өтүнмөнү жиберип, **бирден ашпаган грантты** ала алат.

Бардык гранттардын суммасы **2 800 000 сомду** түзөт. Гранттардын жалпы саны – **28**.

Облустар боюнча гранттардын саны облустан гранттык конкурска келип түшкөн өтүнмөлөрдүн санына ылайык аныкталат.

 Гранттык каражаттар товарлар, жабдуулар ж.б. түрүндө берилет. Муну менен катар демилгелүү топтун салымы, гранттык долбоорду каржылоо үчүн башка булактардан бөлүнгөн каражаттардын үлүшү гранттык долбоордун жалпы наркынын 10 пайыздан кем эмесин түзүүгө тийиш жана акчалай да, ошондой эле материалдык жана эмгек ресурстары түрүндө да берилсе болот.

**Гранттын каражаттарын төмөнкүлөргө пайдаланууга болбойт:**

1. Курулуш иштеринин кызмат көрсөтүүлөрүнө
2. Атайын техниканын ижарасына жана анын кызмат көрсөтүүлөрүнө

**Долбоордук өтүнмөнү берүү мөөнөтү**

Долбоордук өтүнмөлөр Өнүктүрүү саясат институтунун кеңсесине ***2023-жылдын 30-июнуна чейин*** берилүүгө тийиш.

* Өтүнмөнү толтуруу боюнча онлайн консультациялар болот.

**Программаны ишке ашыруунун тартиби**

**1-кадам. Долбоордук өтүнмөнү даярдоо. Демилгелүү топ Долбоордук өтүнмөнү толтуруп (Грантка өтүнмөнүн формасы – 1-тиркеме), Долбоордун кеңсесине жибериши керек. Дареги: Бишкек ш., Шевченко көч., 114-үй, 3-кабат же электрондук дарекке да жиберсеңиз болот:** **smairambekov@dpi.kg**

**Долбоордук өтүнмөлөрдү баалоонун критерийлери**

|  |  |  |
| --- | --- | --- |
| **№** | **Критерийлердин сүрөттөлүшү** | **Салмагы 100%** |
| 1 | Бул өтүнмө конкурстун шарттарына шайкеш келеби? Конкурстун бардык шарттары сакталганбы? | 10% |
| 2 | Өтүнмө канчалык так жазылган: 1) тема боюнча уюштурулган ушул өңдүү тематикалык сүйлөмдөргө жана абзацтарга окшош логикалык түзүлүшү барбы; 2) туура келген жана оңой эле түшүнүүгө боло тургандай тилди колдонобу;3) темага тиешеси бар учурларга көңүл бурулганбы;  | 12% |
| 3 | Өтүнмөдө баяндалган керектөөлөр канчалык жакшы сүрөттөлгөн?Түшкөн башка өтүнмөлөргө салыштырмалуу жамааттын тиешелүү керектөөлөрү канчалык так түшүндүрүлгөн? Алар керектөө бар экендигин көрсөтүү үчүн өз жамааты жөнүндө маалыматты колдонушабы? | 12% |
| 4 | Бул өтүнмөдө сүрөттөлгөн көйгөй канчалык актуалдуу, бул көйгөйгө байланышкан маселени чечүү үчүн сунушталган чаралардын ортосунда логикалык байланыш барбы? | 14% |
| 5 | Долбоордон пайда ала турган топтор канчалык так аныкталган? | 14% |
| 6 | Долбоордон пайда алып жаткан бардык бенефициарлардын саны | 12% |
| 7 | Кайсы уюмдар бул өтүнмөнү колдошот? Өтүнмө ээсинин өнөктөшү барбы? (колдоо каттары) (кошо каржылоонун суммасы, тастыктаган кат) | 15% |
| 8 | Долбоордун туруктуулугу: гранттык долбоор аяктагандан кийин кандай чаралар каралган. | 6% |
| 9 | Долбоордун бюджетинин реалдуулугу: долбоордун бюджети реалдуу түрдө канчага эсептелген. | 5% |

**Долбоордук өтүнмөлөрдү кароо жана конкурстук тандоо**

Өтүнмөнүн ээлери “Өнүктүрүү саясат институту” КБнын кеңсесине форма боюнча толтурулган (*1-тиркеме* – “Долбоордун өтүнмөсүнүн формасы”) даяр долбоордук өтүнмөлөрдү беришет. Долбоордун кызматкерлери конкурстук тандоо өткөрүү үчүн даярдык иштерин жүргүзүшөт, атап айтканда:

* Долбоордук өтүнмөлөрдү каттайт
* Конкурстук комиссиянын кароосу үчүн гранттын критерийлерине шайкеш келген долбоордук өтүнмөлөргө документтердин пакетин (долбоордук өтүнмөнүн аннотациясын жана көчүрмөсүн) даярдайт.

 Конкурстук комиссия долбоордук өтүнмөлөрдү берүү мөөнөтү аяктаган учурдан тартып 10-15 жумушчу күндүн ичинде долбоордук өтүнмөлөргө баа берип чыгат. Конкурстук комиссиянын мүчөлөрү долбоордук өтүнмөлөрдү баалоо критерийлерине ылайык упай боюнча баалайт. Конкурстук комиссиянын мүчөлөрү баалоонун жыйынтыгы үчүн жоопкерчилик тартышпайт. Конкурстук комиссия долбоордук өтүнмөлөрдү баалоо боюнча түшүндүрмө бербейт. Эң көп упай топтогон долбоордук өтүнмөлөр конкурстун жеңүүчүсү болуп таанылат. Конкурстун жыйынтыгы тууралуу маалымат ӨСИнин сайтында жарыяланат. Конкурстук комиссия чечим чыгаргандан кийин бир жуманын ичинде жеңүүчүлөргө кабар берилет.

**Конкурстук комиссия:**

 Конкурстук комиссия Жалал-Абад, Ысык-Көл жана Нарын облустарынын деңгээлинде түзүлөт.

**Конкурстук комиссиянын курамы:**

1. Кыргыз Республикасынын Президентинин облустагы ыйгарым укуктуу өкүлүнүн аппаратынын өкүлү;
2. Кыргыз Республикасынын Министрлер Кабинетине караштуу Мамлекеттик кызмат жана жергиликтүү өз алдынча башкаруу иштери боюнча мамлекеттик агенттиктин облустагы өкүлү;
3. Кыргыз Республикасынын Жергиликтүү өз алдынча башкаруулар союзунун өкүлү;
4. Облустагы жарандык коомдун уюмунун өкүлү;
5. Өнүктүрүү саясат институтунун өкүлү.

**Гранттык макулдашууга кол коюу**

 Конкурсту өткөрүүнүн жыйынтыгы боюнча Долбоор менен конкурстун ар бир жеңүүчүсүнүн (мындан ары – Грант алуучу) ортосунда гранттык долбоорду ишке ашыруу жөнүндө Гранттык макулдашуу (мындан ары – ГМ) түзүлөт.

**Каржылоо**

Гранттар грант алуучуга товарлар жана жабдуулар түрүндө берилет.

**Сатып алуулардын жол-жоболору**

ӨСИ товарларды жана жабдууларды сатып алууну Кыргыз Республикасынын мыйзамдарынын талаптарына ылайык жүзөгө ашырат. Товарларды же кызмат көрсөтүүлөрдү сатып алуулар төмөнкү критерийлерге шайкеш келүүгө тийиш:

* долбоорду ишке ашырууда үнөмдүүлүк жана натыйжалуулук;
* бардык ыктымалдуу подрядчылар/жеткирүүчүлөр/консультанттар үчүн адилеттүү жана тең мүмкүнчүлүктөр;
* сатып алуулар жол-жоболорунун ачык-айкындуулугу;
* каражаттарды максаттуу пайдалануу.

**Долбоордун ишке ашырылышына көзөмөл**

ӨСИ мониторинг жүргүзүү максатында жасалган сапарлар, отчеттор жана зарыл маалыматтарды туруктуу түрдө суратып алуу менен өзүнүн мониторингин жүргүзөт.

Гранттык каражаттардын ачык-айкындуулугун, максаттуу пайдаланылышын камсыз кылып, гранттык долбоорду ишке ашыруунун жүрүшүн кеңири чагылдыруу үчүн демилгелүү топ бюджет, гранттык долбоордун иш планы жөнүндө маалыматты жайылтат. Бул маалыматта жумуштардын түрлөрү толук сүрөттөлүп, жооптуу адамдар, ошондой эле каржылоо булактары көрсөтүлүп, сүрөттөр тиркелет. Бул маалымат WhatsApp’тагы жергиликтүү жамааттардын тайпаларына жиберилет.

Гранттык долбоордун иш-чаралары белгиленген мөөнөттө ишке ашырылууга тийиш. Гранттык долбоорду ишке ашыруу мөөнөттөрүнүн өзгөрүшүнө алып келген форс-мажордук же башка күтүлбөгөн жагдайлар болгон учурда Грант алуучу үч күндүн ичинде Долбоорго кабар берип, өзгөрүүлөр боюнча жазуу жүзүндөгү негиздемени жиберүүгө тийиш. Гранттык долбоорду ишке ашыруу мөөнөттөрүн өзгөртүү Гранттык макулдашууга кошумча макулдашуу аркылуу таризделет.

**Гранттык долбоорду жыйынтыктоо**

Гранттык долбоор аяктаган күндөн тартып 15 календардык күндүн ичинде Грант алуучу гранттык долбоордун аяктагандыгы жөнүндө тиешелүү документтерди тиркеп, жыйынды отчетту даярдайт. Иш процессин сүрөттөгөн отчеттун нускасы товарларды кабыл алуу актысынын көчүрмөсү менен, ага тиркемелер менен кошо ӨСИге берилет.

Гранттык долбоорду ишке ашыруунун жүрүшү жөнүндө бардык маалыматтар ӨСИге оң тажрыйба катары андан ары жайылтуу үчүн берилет.

**Долбоорлордун туруктуулугу**

Гранттын эсебинен сатып алынган жана гранттык долбоорду ишке ашыргандан кийин калган товарлар жана жабдуулар демилгени же анын жыйынтыктарын андан ары башкаруу ыйгарым укугуна ээ болгон мекеменин, адамдын менчигине өткөрүлүп берилет. Өтүнмөнүн ээси товарларды жана жабдууларды колдонуу боюнча андан аркы туруктуулукту камсыз кылуу тууралуу маалыматты берүүгө тийиш.

**Отчеттуулук**

Грант алуучу Долбоордун талаптарына ылайык жыйынды баяндоочу отчетту (*2-тиркеме – “Отчеттун формасы”*) Долбоорго берет.